# โรงเรียนดงบังพิสัยนวการนุสรณ์
โรงเรียนดงบังพิสัยนวการนุสรณ์ เป็นโรงเรียนมัธยมศึกษาประจำตำบลดงบัง อำเภอนาดูน จังหวัดมหาสารคาม สังกัดสำนักงานเขตพื้นที่การศึกษามัธยมศึกษา เขต 26 สหวิทยาเขต 4 พุทธมณฑลเทพปทุม กรมสามัญศึกษา กระทรวงศึกษาธิการ มี หลวงพ่อพระครูพิสัยนวการ เป็นองค์อุปถัมภ์โรงเรียน ปัจจุบันเปิดสอนในช่วงชั้นมัธยมศึกษาตอนต้นและตอนปลาย ตั้งอยู่ที่ ตำบลดงบัง อำเภอนาดูน จังหวัดมหาสารคาม

ประวัติโรงเรียน
โรงเรียนดงบังพิสัยนวการนุสรณ์ ตั้งอยู่เยื้องถนนสายวาปีปทุม - พยัคฆภูมิพิสัย ณ ตำบลดงบัง อำเภอนาดูน จังหวัดมหาสารคาม 

เดิมเป็นสาขาของโรงเรียนนาดูนประชาสรรพ์โดยได้รับอนุมัติให้จัดตั้งเป็นสาขาเมื่อ พ.ศ. 2533 โดยใช้ศูนย์พัฒนาตำบลดงบังเป็นสถานที่เรียนชั่วคราว มีนายสุรศักดิ์  ศิริ อาจารย์โรงเรียนนาดูนประชาสรรพ์เป็นผู้ประสานงานสาขา เปิดรับสมัครนักเรียน ม. 1 เข้าเรียนรุ่นแรกในปีการศึกษา 2534 

เมื่อวันที่ 26 กุมภาพันธ์ 2535 ได้รับอนุมัติจากกรมสามัญศึกษาให้จัดตั้งเป็นโรงเรียนเอกเทศ โดยใช้ชื่อว่า โรงเรียนดงบังพิสัยนวการนุสรณ์ ซึ่งหลวงพ่อพระครูพิสัยนวการ (หลวงปู่ดือ อินทธมฺโม)สถาบันพลังจิตานุภาพ,พระครูพิสัยนวการ เจ้าคณะอำเภอนาดูน วัดดงบังโพธาราม ได้กรุณาให้ใช้ชื่อของท่านเป็นชื่อโรงเรียนและรับเป็นองค์อุปถัมภ์โรงเรียน สภาตำบลดงบังได้อนุมัติที่ดินดอนป่ายางสาธารณประโยชน์เนื้อที่ 41 ไร่ 1 งาน 38 ตารางวาเป็นสถานที่ก่อสร้างโรงเรียน 

ปีการศึกษา 2538 โรงเรียนได้เปิดทำการเรียนการสอนถึงระดับมัธยมศึกษาตอนปลาย มีนายสุรศักดิ์  ศิริดำรง เป็นผู้บริหารคนแรก ตำแหน่งครูใหญ่ อาจารย์ใหญ่ ผู้อำนวยการตามลำดับประวัติโรงเรียน
สัญลักษณ์
ตราและสีประจำโรงเรียน

ตราโรงเรียน 
 วงกลมล้อมรอบอักษรย่อโรงเรียน หมายถึง ความสมัครสมาน สามัคคี
 พระธาตุนาดูน หมายถึง ที่ยึดเหนี่ยวจิตใจให้มีคุณธรรมจริยธรรม
 รัศมี หมายถึงสติปัญญาที่ปราดเปรื่อง
สีประจำโรงเรียน เหลือง - เขียว
สีเหลือง หมายถึง ความฉลาด
สีเขียว หมายถึง ความอุดมสมบูรณ์

คำขวัญและปรัชญา
ปรัชญาของโรงเรียน สุวิชาโน ภวํ โหติ ผู้รู้ดี คือผู้เจริญ
คติพจน์ของโรงเรียนวิชาการเก่ง เคร่งวินัย ใฝ่คุณธรรม เป็นผู้นำสังคม
เอกลักษณ์ของโรงเรียนคุณธรรม นำความรู้ คู่หนังประโมทัยสัญลักษณ์โรงเรียน

ต้นไม้ประจำโรงเรียน
ต้นไม้ประจำโรงเรียน คือ ต้นหว้า

ทำเนียบผู้บริหาร
 ลำดับ  รายนาม เริ่มวาระ สิ้นสุดวาระตำแหน่ง 1  นายสุรศักดิ์  ศิริ  พ.ศ. 2538  พ.ศ. 2543  ครูใหญ่อาจารย์ใหญ่ผู้อำนวยการ 2  นายสุรเชษฐ์ ช่างถม  9 ก.พ. 2544  9 ก.พ. 2549  ผู้อำนวยการ 3  นายทรงรัตน์ ธนมาลาพงศ์ 17 ก.พ. 2549  21 ส.ค. 2556  ผู้อำนวยการ 4  ดร.นิพนธ์ ยศดา  22 ส.ค. 2556  3 ธ.ค. 2558  ผู้อำนวยการ 5  ดร.ประสิทธิ์  ชาญศิริ  14 ธ.ค. 2558  10 ธันวาคม 2561  ผู้อำนวยการ6ดร.เอกลักษณ์ บุญท้าว10 ธันวาคม 25618 ตุลาคม 2563ผู้อำนวยการ7นายเฉลิมชัย สืบสุนทร22 มกราคม 256430 กันยายน 2566ผู้อำนวยการ8นายโชคชัย แสงสว่าง1 ตุลาคม 2566ปัจจุบันผู้อำนวยการ

อาคาร สถานที่
โรงเรียนดงบังพิสัยนวการนุสรณ์ตั้งอยู่ ณ ดินดอนป่ายางสาธารณประโยชน์เนื้อที่ 41 ไร่ 1 งาน 38 ตารางวา
ภายในประกอบด้วยอาคารเรียนถาวร 4 หลัง หอประชุม และสนามฟุตบอลข้อมูลสิ่งก่อสร้าง
การจัดการศึกษา
หลักสูตร
โรงเรียนดงบังพิสัยนวการนุสรณ์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
 กลุ่มสาระการเรียนรู้ภาษาไทย
 กลุ่มสาระการเรียนรู้ภาษาต่างประเทศ
 กลุ่มสาระการเรียนรู้คณิตศาสตร์
 กลุ่มสาระการเรียนรู้วิทยาศาสตร์
 กลุ่มสาระการเรียนรู้สังคมศึกษา ศาสนา และวัฒนธรรม
 กลุ่มสาระการเรียนรู้พลศึกษาและสุขศึกษา
 กลุ่มสาระการเรียนรู้ศิลปะ
 กลุ่มสาระการเรียนรู้การงานอาชีพและเทคโนโลยี
แผนการเรียน
 ระดับมัธยมศึกษาตอนต้น

 ระดับมัธยมศึกษาตอนปลาย